ΓΡΑΠΤΗ ΕΡΩΤΗΣΗ E-0538/00

υποβολή: Raffaele Costa (PPE-DE) προς την Επιτροπή

(28 Φεβρουαρίου 2000)

Θέμα: Πρόγραμμα Fiscalis (1998-2002)

Μπορεί η Επιτροπή να αναφέρει σε ποιες δημόσιες διοικήσεις, επαγγελματικές ενώσεις, δημόσιους ή ιδιωτικούς φορείς έχουν διατεθεί επιχορηγήσεις (που έχουν ήδη καταβληθεί ή που πρόκειται να καταβληθούν) και σε ποιο βαθμό, εν σχέσει προς τις επί μέρους δράσεις του προγράμματος Fiscalis (1998-2002) (προϋπολογισμός 45 εκ. ECU, ήτοι περίπου 87 δισεκ. λιρέτες), που έχουν πραγματοποιηθεί στην Ιταλία και τα άλλα κράτη μέλη;

Έχει ελεγχθεί ότι τα κονδύλια αυτά έχουν πράγματι διατεθεί για τον σκοπό για τον οποίο προορίζονταν και εάν οι εν λόγω πρωτοβουλίες σημείωσαν επιτυχία;

Απάντηση του κ. Bolkestein εξ ονόματος της Επιτροπής

(3 Μαΐου 2000)

Το πρόγραμμα Fiscalis (το οποίο θεσπίσθηκε με την απόφαση αριθ. 888/98/ΕΚ του Κοινοβουλίου και του Συμβουλίου της 30ης Μαρτίου 1998 σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς(1)) αποσκοπεί στην ενθάρρυνση και στη διευκόλυνση της συνεργασίας μεταξύ των διοικήσεων έμμεσης φορολογίας της Κοινότητας καθώς και μεταξύ αυτών και της Επιτροπής, με στόχο τη βελτίωση των συστημάτων έμμεσης φορολογίας της εσωτερικής αγοράς.

Το πρόγραμμα διαχειρίζεται η Επιτροπή βάσει ενιαίου συνόλου χρηματοδοτικών και οργανωτικών κανόνων. Δεν διατίθενται ποσά ή χορηγήσεις σε εθνικές διοικητικέςπηρεσίες, επαγγελματικές οργανώσεις ή δημόσιους και ιδιωτικούς φορείς. Στο πρόγραμμα συμμετέχουν διοικήσεις έμμεσης φορολογίας των κρατών μελών σε συνεργασία με την Επιτροπή. Το σύνολο των πληρωμών πραγματοποιούνται από την Επιτροπή αν και οι δαπάνες σε τοπικό επίπεδο επιστρέφονται μέσω της οργάνωσης των διοικήσεων των κρατών μελών.

Τα ακόλουθα στοιχεία σχετικά με το πρόγραμμα ενδεχομένως να φανούν χρήσιμα.

- Οι δαπάνες στο πλαίσιο του προγράμματος Fiscalis εμπίπτουν σε δύο βασικές κατηγορίες. Η πρώτη αφορά κοινές δράσεις και περιλαμβάνει σεμινάρια, ανταλλαγές και πολυμερείς ελέγχους που απευθύνονται σεπαλλήλους και εμπειρογνώμονες από τις εν λόγω διοικήσεις. Το κόστος της συμμετοχής τωνπαλλήλων σε αυτές τις δράσεις καλύπτεται από την Κοινότητα και οι σχετικές δαπάνες αναμένεται να ανέλθουν σε 2,8 εκατ., το 2000. Η δεύτερη κατηγορία καλύπτει συστήματα ανταλλαγής πληροφοριών, εγχειρίδια και οδηγούς καθώς και κοινές δράσεις επαγγελματικής κατάρτισης, εκ των οποίων οι περισσότερες αφορούν ενέργειες σχετικές με την τεχνολογία των πληροφοριών (σχεδόν το 1/2 του ετήσιου προϋπολογισμού). Οι δραστηριότητες που αναλαμβάνονται στον τομέα της τεχνολογίας των πληροφοριών εκτελούνται συνήθως από εξωτερικούςπεργολάβουςπό την εποπτεία της Επιτροπής. Οι συμβάσεις ανατίθενται στις επιλεγμένες εταιρείες βάσει των ισχυόντων κανόνων για τις δημόσιες συμβάσεις. Οι δαπάνες που αφορούν τη δεύτερη αυτή κατηγορία δράσεων αναμένεται να ανέλθουν σε 5,2 εκατ. περίπου το 2000.

- Όλες οι δραστηριότητες που εγκρίνονται στο πλαίσιο του προγράμματος Fiscalis πρέπει ναποστηρίζουν τους στόχους της Κοινότητας και να έχουν ευνοϊκές επιπτώσεις στη λειτουργία της εσωτερικής αγοράς Οι δραστηριότητες αποτελούν αντικείμενο διαχείρισης, συμπεριλαμβανομένης της εκ των προτέρων δικαιολόγησης και της εκ τωνστέρων αξιολόγησης από την Επιτροπή, με την παροχή συμβουλών από τα κράτη μέλη στο πλαίσιο της αρμόδιας επιτροπής. Τα κράτη μέληποχρεούνται να κρατούν στοιχεία και δικαιολογητικά έγγραφα σχετικά με τη διαχείριση των ποσών που τους έχουν ανατεθεί για χρονικό διάστημα πέντε ετών κατά τη διάρκεια του οποίου η Επιτροπή είναι εξουσιοδοτημένη να διενεργεί ελέγχους για να διαπιστώνει την ορθή διαχείριση των ποσών αυτών.

- Όπως προβλέπεται στην απόφαση έγκρισης του προγράμματος Fiscalis, η Επιτροπή θαποβάλει ανακοίνωση στο Ευρωπαϊκό Κοινοβούλιο και στο Συμβούλιο μέχρι τις 30 Ιουνίου 2001, το αργότερο. Η ανακοίνωση αυτή θα περιλαμβάνει ενδιάμεση αξιολόγηση, η οποία θα καταρτισθεί με βάση τις ενδιάμεσες εκθέσεις των κρατών μελών, και θα παρέχει λεπτομερή πληροφόρηση σχετικά με τις δραστηριότητες του προγράμματος.

(1) ΕΕ L 126 της 28.4.1998.